b"\n_START_ARTICLE_\nDac 6135\n_START_PARAGRAPH_\nDAC 6.135 este un model de camion introdus \xc3\xaen 1975 la \xc3\x8entreprinderea de Autocamioane Bra\xc8\x99ov, ce folosea \xc8\x99asiul \xc8\x99i cabina modificat\xc4\x83 ale SR-113 Bucegi. A fost fabricat p\xc3\xa2n\xc4\x83 la mijlocul anilor '80, cam 1985, de\xc8\x99i se dorea \xc3\xaenlocuirea acestuia de c\xc4\x83tre ROMAN 8135 Saviem, acestea fiind fabricate \xc3\xaen paralel.  _NEWLINE_Modele SR 113/114 D au beneficiat de o u\xc8\x99oar\xc4\x83 remodelare din partea fabricii, care a constat \xc3\xaen \xc3\xaenlocuirea grilei \xc8\x99i panoului frontal cu un panou f\xc4\x83r\xc4\x83 decupare pentru faruri \xc8\x99i \xc3\xaenlocuirea barei de protec\xc8\x9bie fa\xc8\x9b\xc4\x83 cu un model adaptat de la Roman - din 3 buc\xc4\x83\xc8\x9bi \xc8\x99i cu decupare pentru faruri. Modelele astfel modificate s-au numit Dac 6135 R/RA, cunoscute \xc8\x99i sub numele SR-Dac.Sarcina util\xc4\x83 a crescut la 6 tone, iar greutatea maxim\xc4\x83 admis\xc4\x83 a remorcii era de 10 t. A fost disponibil \xc8\x99i \xc3\xaen variant\xc4\x83 cu ampatament scurt \xc8\x99i sarcina util\xc4\x83 de 4,5 tone , precum \xc8\x99i \xc3\xaen varianta cap tractor cu \xc8\x99a._NEWLINE_Aceste camioane au fost folosite pentru transportul m\xc4\x83rfurilor u\xc8\x99oare (camioane de transport p\xc3\xa2ine, lapte, \xc8\x99i alte produse alimentare), autovehicule de transport de\xc8\x99euri, at\xc3\xa2t ca transportor \xc3\xaenc\xc4\x83rc\xc4\x83tor de container c\xc3\xa2t \xc8\x99i concasor-compactor de gunoi, automacara 5 tone, camion cu macara, autobasculanta, iar societ\xc4\x83\xc8\x9bile de transport \xc3\xaen comun au utilizat acest autovehicul ca \xc8\x99i autoatelier mobil, pentru lucr\xc4\x83ri la re\xc8\x9bele de contact de tramvai \xc8\x99i troleibuz, depanare vehicule transport \xc3\xaen comun. P\xc3\xa2n\xc4\x83 \xc3\xaen anii '90 dar \xc8\x99i dup\xc4\x83 aceea, aceste camioane erau omniprezente pe str\xc4\x83zile ora\xc8\x99elor din Rom\xc3\xa2nia, fiind folosite frecvent la transportul m\xc4\x83rfurilor \xc3\xaens\xc4\x83 odat\xc4\x83 cu liberalizarea pie\xc8\x9bei \xc3\xaen anii '90, acestea au inceput s\xc4\x83 fie treptat retrase din serviciu \xc8\x99i circula\xc8\x9bie, fiind \xc3\xaenlocuit de vehicule moderne , economice, ecologice \xc8\x99i mai confortabile \xc8\x99i u\xc8\x99or de condus, acest vehicul nefiind echipat cu direc\xc8\x9bie asistat\xc4\x83 . \xc3\x8en prezent, pu\xc8\x9bine se mai afl\xc4\x83 \xc3\xaen circula\xc8\x9bie, acestea exist\xc3\xa2nd \xc3\xaenc\xc4\x83 \xc3\xaen ora\xc8\x99e \xc8\x99i comune mici pentru tranport local de marf\xc4\x83 sau \xc3\xaen cadrul unor societ\xc4\x83\xc8\x9bi de transport \xc3\xaen comun care au re\xc8\x9bele de contact de tramvai sau troleibuz, folosit ca autoturn."